Hugo de Monasteriolo consensu generis sui Gaufredi, dedit Sancte-Marie Molism. ecclesiam sancte Marie de Monteniaco, et atrium, excepto manso Girardi, insuper pratum quod dicitur Sancte-Marie, annuente donno Bernardo de Monteforti et filio ejus Andrea, de cujus beneficio erat; ita tamen quod si quando monachus fieri voluerit, si vestimenta sua habuerit, recipiatur. Preterea dedit donnus Bernardus alodium Fortis Montis Sainte-Marie, et beneficium quod frater suus Hugo de eodem alodio habebat, si sine herede morietur, ed quidquid Goslenus et Bernardus, frater ejus, in eodem alodio edificaverunt, sed post mortem illorum. Testes: Airardus de Blusmii, Arverius, Galo de Alingis, Hugo sutor et Hugo de Maille, Bernardus famulus abbatis, Lambertus de Monbar.